# Planificador de tasques

Morgan
N.
Sandquist

    &Morgan.N.Sandquist.mail;

Gary
Meyer

    &Gary.Meyer.mail;

Desenvolupador
Lauri
Watts

    &Lauri.Watts.mail;

Revisor

&traductor.Antoni.Bella;

2000
&Morgan.N.Sandquist;
12 de gener de 2017
Aplicacions 16.12
KDE
cron
crontab
planificador

## Introducció

Aquest és un mòdul per a planificar l'execució de programes en segon pla. És una interfície gràfica d'usuari per al `cron`, el planificador del sistema &UNIX;.

No oblideu d'indicar-li al vostre sistema que primer iniciï el dimoni del cron `crond`, o les opcions en aquest mòdul no funcionaran.

### Inici

Quan inicieu aquest mòdul veureu una vista resumida de les tasques planificades existents i de les variables d'entorn associades. Si l'esteu executant com a usuari root, veureu aquests elements per a tots els usuaris, així com les tasques planificades del sistema.

inici
inici

#### Tasques planificades

Les tasques planificades apareixen a la llista Tasques. Per a cada tasca planificada, es mostren els següents elements:

Planificació

  En aquesta columna es mostra «@reboot» per a les tasques planificades en l'arrencada, o l'entrada del crontab.

Ordre

  Un fitxer de programa i els paràmetres.

Estat

  Activada o desactivada.

Descripció

  Introduïu-hi una descripció de la tasca, la seva finalitat per exemple.

Detalls de la planificació

  Una descripció en llenguatge natural de la tasca planificada.

#### Variables d'entorn

Les variables d'entorn apareixen a la llista Variables d'entorn. Per a cada variable d'entorn es mostra el següent:

Variable

  El nom de la variable.

Valor

  El valor de la variable.

Estat

  Activada o desactivada.

Comentari

  Una descripció corrent de la variable.

Les variables d'entorn que apareixen aquí substituiran a qualsevol variable d'entorn existent per a totes les tasques planificades.

### Afegir tasques planificades

Per a crear una nova tasca planificada, feu clic al botó Tasca nova.... Alternativament, podeu seleccionar aquesta acció des del menú contextual del &BDR;.

#### El diàleg Edita la tasca

El diàleg Edita la tasca.
El diàleg Edita la tasca

Ordre

  Introduïu el nom del programa. Podeu especificar-hi un camí relatiu o absolut. Si voleu cercar el programa, premeu el botó Explora.

Comentari

  Introduïu una descripció de la tasca a planificar.

Activa aquesta tasca

  Per a activar o desactivar la tasca, seleccioneu o desseleccioneu aquest botó.

Executa en arrencar el sistema

  Marqueu aquest botó per a executar la tasca en arrencar el sistema.

Executa cada dia

  Si voleu planificar la tasca per a executar-se diàriament, seleccioneu aquest botó.

Mesos

  Selecciona els mesos durant els quals la tasca romandrà planificada.

Dies del mes

  Selecciona els dies del mes durant els quals la tasca romandrà planificada.

Dies de la setmana

  Selecciona els dies de la setmana durant els quals la tasca romandrà planificada.

Hores

  Selecciona les hores durant les quals la tasca romandrà planificada.

Minuts

  Selecciona els minuts durant els quals la tasca romandrà planificada. El `cron` no permet la planificació de tasques a intervals inferiors a un minut.

D'acord

  Completa la creació d'aquesta tasca.

Cancel·la

  Cancel·la la creació d'aquesta tasca.

Si seleccioneu alhora dies del mes i dies de la setmana, la tasca s'executarà quan es compleixi qualsevol de les condicions. Per exemple, si seleccioneu els dies 1 i 15 de cada mes, així com el diumenge, el programa s'executarà cada dia 1 i 15 dels mesos seleccionats (independentment del dia de la setmana) i també s'executarà tots els diumenges dels mesos seleccionats (independentment del dia del mes).

Les tasques planificades no estaran realment en acció fins que es desi el `crontab`.

### Gestionar les tasques planificades

Quan s'han creat tasques noves, els canvis no estaran realment en acció fins que es desi el `crontab`.

Utilitzeu els botons a la dreta de la llista de tasques per a modificar, suprimir, imprimir o executar ara una tasca seleccionada. També trobareu totes aquestes accions en el menú contextual. Addicionalment, el menú contextual proporciona accions per a retallar, copiar i enganxar les tasques.

### Afegir les variables d'entorn

Per a crear una variable d'entorn nova, feu clic al botó Variable nova....

Alternativament, podeu utilitzar el menú del &BDR; per a seleccionar aquesta acció.

#### El diàleg Edita la variable

El diàleg Edita la variable.
El diàleg Edita la variable.

Variable

  Introduïu el nom de la variable d'entorn. Podeu utilitzar el quadre de llista desplegable, a on trobareu les variables d'entorn més freqüents per a les tasques planificades. Aquestes inclouen:

  HOME

    A utilitzar en comptes de la carpeta d'inici per omissió de l'usuari.

  MAILTO

    Per a enviar el correu de sortida cap a una adreça de correu electrònic diferent de l'adreça per omissió de l'usuari.

  PATH

    A utilitzar per a cercar en carpetes els fitxers de programa.

  SHELL

    A utilitzar en comptes del valor per omissió de l'usuari.

  LD_CONFIG_PATH

    La ubicació de les biblioteques dinàmiques. Permet que les tasques del «cron» executin les aplicacions amb les biblioteques necessàries per a executar-se instal·lades fora del camí de les biblioteques del sistema.

Valor

  Introduïu-hi el valor de la variable.

Comentari

  Introduïu-hi una descripció per a la variable d'entorn, tal com la seva finalitat.

Activa aquesta variable

  Per a activar o desactivar la variable, seleccioneu o desseleccioneu aquest botó.

D'acord

  Completa l'opció de configuració d'aquesta variable.

Cancel·la

  Cancel·la l'opció de configuració d'aquesta variable.

Les variables d'entorn no estaran realment en acció fins que es desi el `crontab`.

### Gestionar les variables d'entorn

Quan s'han creat variables noves, els canvis no estaran realment en acció fins que es desi el `crontab`.

Utilitzeu els botons a la dreta de la llista de variables per a modificar, suprimir, imprimir o executar ara una variable seleccionada. També trobareu totes aquestes accions en el menú contextual. Addicionalment, el menú contextual proporciona accions per a retallar, copiar i enganxar les variables.